"এন্টারটেইনমেন্ট উয়িকলীতে" বলা হয় "এনি রাইসের পরে মাইয়ারই পৃথিবীর সবথেকে জনপ্ৰিয় ভ্যাম্পায়ার ঔপন্যাসিক", এবং "দ্য গার্ডিয়ান" মাইয়ারকে "একজন কল্পনাশক্তি সম্পন্ন কাহিনীকার, একজন সৃজনশীল সাহিত্যিক এবং প্ৰকাশন জগতে এক নতুন শক্তিশালী ব্যক্তি" বলে অভিহিত করে। "টরন্টো সানের" ওয়েইন জেইন্স এই বলে সহমত পোষণ করেন যে, "মাইয়ারের সফলতা অন্য একটি মোড় দেখিয়ে দিয়েছে— বিগত কয়েক বছরের বেষ্ট সেলার লিস্টের ভার্চুয়াল আধিপত্য সাধারণত তরুণ কল্পকাহিনীর উপর শ্রেণীবদ্ধ হয়েছে," এবং জানান,

নতুন কোন হ্যারি পটার অভিযানের অনুপস্থিতির কারণে- কিশোর, কল্পকাহিনীয়ে উৎসাহী এবং নারীরা (বেশীরভাগ বিক্রি মহিলাদের কাছে), যারা মাইয়ারের তৈরি পবিত্র ভালোবাসার জন্য মেয়ের, সতীত্বপূর্ণ ‘জ্যামস ডিনীয়’ ভ্যাম্পায়ারের ধারণায় বিমুগ্ধ হয়েছিল।" "দ্য টাইমসের" টাইমন স্মিথ, মাইয়ারকে "তরুণ কল্পকাহিনীর সুপারস্টার" আখ্যা দিয়েছেন।

মাইয়ারকে "ইউএসএ টুডে" ২০০৮ সালে "বর্ষসেরা সাহিত্যিক" হিসেবে, আখ্যা দেয়ার সাথে তাকে এমএসএন লাইফস্টাইলের "২০০৮ সালের সবথেকে প্ৰভাবশালী মহিলা" হিসেবেও আখ্যা দেয়, যেখানে তাকে সাহিত্যিক জ্যোতিষ্ক নামে উল্লেখ করা হয়। তিনি টাইম ম্যাগাজিনের "২০০৮ সালের সবথেকে প্ৰভাবশালী ১০০জন ব্যক্তি"র তালিকায় ৪৯তম স্থান অধিকার করেন, এবং তাদের "পিপল হো ম্যাটার্‌ড" এর তালিকায় লেভ গ্রোসম্যানের সাথে স্থান পান, যেখানে উল্লেখ করা হয়, "হয়ত আমেরিকানরা মরমন প্রেসিডেন্সিয়াল প্রার্থী নির্বাচনে প্রস্তুত নয়। তবে তারা "বছরের বেস্ট সেলিং ঔপন্যাসিক" হিসেবে মরমন বিশ্বাসীকে অভিষেক করতে অধিক প্রস্তুত।" মাইয়ার "দ্য অ্যারিজোনা রিপাবলিকে"র "উপত্যকার সবথেকে আকর্ষণীয় ব্যক্তিত্ব" হিসেবে ডিসেম্বর ২০০৮-এ নির্বাচিত হন।

সাহিত্যিক অরসন স্কট কাৰ্ড বলেন যে "স্টেফানি মাইয়ারের লেখনী অতি প্ৰাঞ্জল, তিনি কখনো পাঠক এবং তাদের স্বপনের মধ্যে অবস্থান করেন না। তিনিই প্ৰকৃত জন"। স্কট, মাইয়ারকে এক "অপূৰ্ব প্ৰতিভা" বলে আখ্যায়িত করেন। "নিউজউইকের" এক সাক্ষাৎকারে, লেখক জডি পিকাল্ট বলেন, "স্টেফানি মাইয়ার লোকজনকে বই পড়ায় আবদ্ধ করেছেন, যা আমাদের সবার জন্য মঙ্গলজনক।" মাইয়ার ফোর্বসে "হলিউডের সৰ্বাধিক উপাৰ্জনকারী মহিলা"র তালিকাতে পঞ্চম স্থান লাভ করেন, যেটাতে তিনিই একমাত্ৰ লেখিকা ছিলেন। উল্লেখ করা হয় যে ""টোয়াইলাইট" সিরিজ তরুণ-বয়সী ভ্যাম্পায়ার বইগুলো প্রকাশনা এবং চলচ্চিত্র জগতে ঝড় বইয়ে দিয়েছে।"

মাইয়ার "ভ্যানিটি ফেয়ারের" ২০০৯ সালের "টপ ১০০ ইনফরমেশন এজ পাওয়ারস্‌" এর তালিকায় ৮২তম স্থান অর্জন করেন। জীবনকাহিনীমূলক কমিকের একটি নিবন্ধে মাইয়ার "ফিমেইল ফোর্স" হিসেবে উদ্ভাসিত হন, যেখানে ব্লুওয়াটার প্রোডাকশন শিরোনামে সমাজ এবং পপ-সংস্কৃতির প্ৰভাবশালী নারীদের প্রচার করা হয়। এই কমিকে পূর্বে যেসব নারীদের জীবনকাহিনী প্রকাশিত হয়েছে তাদের মধ্যে রয়েছেন- অপরাহ উইনফ্রে এবং প্রিন্সেস ডায়ানা। ২০১১-তে "সিইও-ওয়ার্ল্ড ম্যাগাজিন" তাকে "সিইও-ওয়ার্ল্ড ম্যাগাজিনের" শীর্ষ নারী চিত্তবিনোদনকারীদের একজন বলে গণ্য করে। আমাজন কর্তৃক প্ৰকাশিত এক তালিকা অনুযায়ি জে কে রাউলিংকে পেছনে ফেলে মাইয়ার হচ্ছেন এই দশকের দ্বিতীয় সৰ্বাধিক বই বিক্ৰি হওয়া সাহিত্যিক।

ব্যক্তিগত জীবন
পরবর্তী উপন্যাস
চলচ্চিত্র প্রযোজনা
অভ্যর্থনা